
Acatistul Sfântului ierarh Alexandru, patriarhul Constantinopolului 
(30 august) 


Viaţa și Acatistul 
Sfântului Ierarh 
ALEXANDRU 
Arhiepiscopul Constantinopolului 


Editura Institutului Biblic și de Misiune Ortodoxă 


0) COLECȚIA ACATISTE ȘI VIEŢI DE SFINȚI 


Rugăciunile începătoare 
În numele Tatălui și al Fiului și al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Apoi troparele de umilinţă, glasul 6: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul Sfântului ierarh Alexandru, patriarhul Constantinopolului (glasul al 8- 
lea): Cu turma ta, ca cel ce m-am izbăvit de cei răucredincioşi, aduc semne de bi- 
ruință şi mulțumire, ție nebiruitului viteaz, ierarhe. Pentru că ai omorât pe Arie, cel 
nebun şi ai amuţit pe filosoful cel semeţ. Pentru aceea, grăiesc către tine: Bucură- 
te, părinte, de trei ori fericite! 


Condacul 1 

Noi, turma ta, prin vitejia ta, ierarhe, izbăvindu-ne de mărirea idolească a celor ne- 
credincioși, mulțumim ție și cântăm cântare pentru biruință. Celui ce a doborât pe 
Arie și cu totul, a legat limba filosofului, grăim: Bucură-te, Sfinte ierarhe Ale- 
xandre! 


Icosul 1 

Arătatu-te-ai din tinerețe, cinstitor de Dumnezeu căci Cuvântului Evangheliei 
urmând, ai părăsit părinții și rudele şi ai poftit viaţa cea mai bună, luând jugul 
Domnului; pentru unele ca acestea, grăim ţie: 

Bucură-te, ierarhe sfinte, omule ceresc; 

Bucură-te, fericite şi îngere pământesc; 

Bucură-te, că în lume mărirea nu te-a amăgit; 

Bucură-te, că acum în cer te-ai sălăşluit; 

Bucură-te, că smerenia te-a adus la cele înalte; 

Bucură-te, că ai supus cu totul pe eretici; 

Bucură-te, cel ce ţi-ai păzit trupul de patimi; 

Bucură-te, că de tine demonii au fost biruiți; 

Bucură-te, vița cea bună cu rod dumnezeiesc; 

Bucură-te, cel ce hrănești cu Cuvânt duhovnicesc; 

Bucură-te, că din obşte ai fost ales păstor; 

Bucură-te, că prin tine noi ne-am păzit de erezie; 

Bucură-te, Sfinte ierarhe Alexandre! 


Condacul 2 

Auzit-am, Alexandre de învățăturile tale și m-am minunat, căci tu te arătai a fi om 
prea neînvăţat și mai pe urmă, pe mulți ai ruşinat în sobor cu cuvintele tale, pe care 
i-ai Şi învăţat să cânte lui Dumnezeu: Aliluia! 


Icosul 2 

Vrând a merge la întâiul Sobor din Niceea, după porunca patriarhului, te-ai pregă- 
tit prin rugăciune către Dumnezeu, împodobindu-te cu fapte bune şi - Duhul Sfânt 
fiind cu tine - te-ai înfățișat. Pentru aceasta, auzi de la noi: 

Bucură-te, părinte, că eşti iubit de Mitrofan; 

Bucură-te, Diadohe, la al său din urmă an; 

Bucură-te, că în Niceea ai biruit la Sobor; 

Bucură-te, sfinte, că ai fost de uimire tuturor; 

Bucură-te, că ai fost cu duhul, mai presus de om; 

Bucură-te, că mulțime de oameni ai adus la credinţă; 

Bucură-te, gură sfântă vorbitoare de adevăr; 

Bucură-te, înţelepciune ce despici firul de păr; 

Bucură-te, prea iubitul arhiereilor mari; 

Bucură-te, următorul celor tari în credință; 

Bucură-te, că acum petreci cu cei ce slăvesc pe Dumnezeu; 

Bucură-te, că în veci cu dânșii te vei veseli; 

Bucură-te, Sfinte ierarhe Alexandre! 

Condacul 3 

Te-ai arătat în lume păstor bun, Alexandre spre mustrarea fărădelegilor, că tu ai ru- 
şinat pe Arie cel orbit de erezie şi voieşti a curăți de pe pământ toate învățăturile 
lui cele nedrepte, ca turma ta să o luminezi, părinte; pentru aceea, cântăm lui Dum- 
nezeu: Aliluia! 


Icosul 3 

Arătatu-te-ai tare mustrător ereziei nebunului Arie şi îngrozindu-l pe el, i-ai zis să 
nu mai cârtească împotriva Fiului lui Dumnezeu. Pentru aceea şi noi, ca unui viteaz 
nebiruit grăim către tine: 

Bucură-te, istețime de minte care toate le întreci,; 

Bucură-te, surpătorul capetelor cu minţi seci; 

Bucură-te, ajutorul conducătorilor creştini; 

Bucură-te, surpătorul celor plini de erezie; 

Bucură-te, întărirea dogmei celor credincioşi; 

Bucură-te, doborârea vorbei celor mincinoși; 

Bucură-te, că prin tine creştinii mult s-au întărit; 

Bucură-te, că slăvirea idolilor ai surpat; 

Bucură-te, cel ce ai smuls neghina dintre oameni; 

Bucură-te, că prin tine, toate relele s-au scurs; 

Bucură-te, cel ce ai hrănit lumea cu Cuvântul; 

Bucură-te, că acum de noi toţi eşti prea mărit; 

Bucură-te, Sfinte ierarhe Alexandre! 


Condacul 4 

O, întru tot lăudate, ierarhe Alexandre, toiagul cel tare al bătrâneţilor, întreaga înțe- 
lepciune a povăţuirii tinerilor, povăţuitorul pruncilor, lauda a tot poporul şi cunu- 
na Bisericii, pe tine te lăudăm cântând lui Dumnezeu: Aliluia! 


Icosul 4 

Ca să arăţi a ta mare şi fierbinte credință ce ai către Fiul lui Dumnezeu, nu te-ai 
împotrivit poruncii împăratului, când ţi s-a poruncit să te întreci cu filosoful, pentru 
dogmele cele propovăduite de apostoli; pentru aceea şi noi grăim ţie: 

Bucură-te, slujitorul cel gata pentru Hristos; 

Bucură-te, ascultătorul conducătorului credincios; 

Bucură-te, cel ce urmezi dogmelor apostoleşti; 

Bucură-te, surpătorul măririi celei idolești; 

Bucură-te, luptătorul cu Arie cel stricat; 

Bucură-te, că pe dânsul în Sobor l-ai ruşinat; 

Bucură-te, păzitorule al legii celei creștinești; 

Bucură-te, că ai putut cu darul să legi gurile cele potrivnice; 
Bucură-te, rugătorule fierbinte către Dumnezeu; 

Bucură-te, fericite de minuni făcător; 

Bucură-te, că prin tine, ne închinăm Sfintei Treimi; 
Bucură-te, totdeauna strigăm ție, părinte; 

Bucură-te, Sfinte ierarhe Alexandre! 


Condacul 5 

Către Sobor mergând oarecând urâtul Arie, cu îngâmfare şi cu mândrie mare, a so- 
cotit a răzvrăti Biserica lui Hristos, iar tu, sfinte, l-ai făcut a rămâne rușinat şi pe 
popor ai învăţat să cânte lui Dumnezeu: Aliluia! 


Icosul 5 

Mergând tu, Alexandre de la Sobor, ai venit către Mitrofan, părintele tău şi stând 
înaintea lui, cu smerenie, ai zis: Duhul Domnului peste mine în ziua necazului 
meu, că am biruit pe Arie cel rău credincios, iar sfântul părinte a zis către tine, une- 
le ca acestea: 

Bucură-te, prea fericite, păstorule cuvios; 

Bucură-te, minunate slujitor al lui Hristos; 

Bucură-te, că pe tine din pruncie, te-am iubit; 

Bucură-te, totdeauna alesule prea iubit; 

Bucură-te, că în lume eşti de credincioşi prea lăudat; 

Bucură-te, că al tău nume de toți este prea mărit; 

Bucură-te, următorul şi ascultătorul meu; 

Bucură-te, păzitorul credinţei lui Dumnezeu; 

Bucură-te, că în Biserică povaţa ta, în veci va sta; 

Bucură-te, că dintr-însa toţi creştinii vor gusta; 

Bucură-te, că prin tine, mulţimea s-a mântuit; 

Bucură-te, totdeauna că Duhul Sfânt te-a umbrit; 

Bucură-te, Sfinte ierarhe Alexandre! 


Condacul 6 

Minunată s-a arătat viaţa ta pe pământ, Alexandre că din vremea tinereților tale, ai 
iubit pe Domnul, mai mult decât orice pe lume; pentru aceea, ai fost prea mărit, în- 
credinţându-ţi-se poporul creştinesc, care grăia către Domnul: Aliluia! 


Icosul 6 

De împresurările diavoleşti ai izbăvit pe oameni, părinte, cu rugăciunile tale şi cu 
râurile sudorilor tale ai stins mulțimea zeilor păgâni, iar acum dăruindu-ne vinde- 
cări neputințelor noastre, ierarhe, grăim ca unui păstor bun: 

Bucură-te, luminarea care pe toți luminezi; 
Bucură-te, cel ce lumea către Hristos îndreptezi; 
Bucură-te, izgonirea patimilor de mulți ani; 
Bucură-te, tu, balsamul şi doctorul fără bani; 
Bucură-te, stingătorul dogmelor păgânești; 
Bucură-te, temeinicirea credinţei creștinești; 
Bucură-te, cel ce cu hrană prea sfințită ne-ai păscut; 
Bucură-te, că prin tine, pe Hristos am cunoscut; 
Bucură-te, cel ce nouă ne-ai vestit 'Treimea Sfântă; 
Bucură-te, că adevărul prin tine s-a întărit; 
Bucură-te, că pentru acestea, ne auzi pe noi prea mărindu-te; 
Bucură-te, că în ceruri cu toţi drepții locuieşti; 
Bucură-te, Sfinte ierarhe Alexandre! 


Condacul 7 

Având vicleană cunoştinţă, Arie, a început a propovădui învățături fără de Dumne- 
zeu şi, intrând în turma ta, ca un lup, a vrut să răpească spurcata fiară, că şi până la 
împăratul s-a dus cu vicleşug, amăgindu-l, dar tu cu rugăciunile tale l-ai gonit şi ai 
învăţat pe toţi să cânte lui Dumnezeu: Aliluia! 


Icosul 7 

Și mai înainte împotrivindu-te lui Arie celui de 3 ori blestemat, ai rușinat învă- 
țăturile lui fără de Dumnezeu; dar a doua oară la Sobor l-ai înfruntat şi doborându-l 
de tot, l-ai ruşinat şi l-ai surpat cu rugăciunile tale; pentru aceea ca unui viteaz şi 
ierarh, grăim: 

Bucură-te, ierarhe, înțeleptule păstor; 

Bucură-te, prea sfințite, bunule învăţător; 

Bucură-te, mare arhiereu al Bizanțului; 

Bucură-te, învățătorul dogmelor lui Dumnezeu; 

Bucură-te, tâlcuire a celor cu greu de priceput; 

Bucură-te, că prin tine, calea cea dreaptă s-a început; 

Bucură-te, stricătorul ereziei păgâneşti; 

Bucură-te, vestitorul Adevărului ceresc; 

Bucură-te, cel ce lesne pe Arie l-ai biruit; 

Bucură-te, că prin tine, de erezie ne-am izbăvit; 

Bucură-te, întărirea Bisericii lui Hristos; 

Bucură-te, stâlpul legii poporului credincios; 

Bucură-te, Sfinte ierarhe Alexandre! 


Condacul 8 

Minune dumnezeiască ai arătat, fericite, celui ce a alergat la tine cu căldură, de tot 
necazul şi năvălirea izbăvind pe cei ce cu neîndoită nădejde și cu credință cântă 
lui Dumnezeu: Aliluia! 


Icosul 8 

Ca cel ce cu îndrăzneală păzeşti turma lui Hristos de vrăjmaşii cei văzuţi şi nevă- 
Zuți şi pe cei ce scapă sub adăpostirea ta îi aperi de năvălirea lor, Alexandre, prea 
fericite şi pe noi, care suntem înviforați de gânduri şi de lucruri necuvioase, izbă- 
veşte-ne, ca să grăim ţie: 

Bucură-te, ierarhe şi păstorule ales; 

Bucură-te, învățătorul cel cu cuvânt de înţeles; 

Bucură-te, păzitorule al turmei celei creştinești,; 

Bucură-te, gonitorul năvălirii vrăjmaşe; 

Bucură-te, cârmuirea Bisericii lui Hristos; 

Bucură-te, ajutătorul poporului creştinesc; 

Bucură-te, cel ce îndată alergi să ne fu de folos; 

Bucură-te, cel ce stând în ceruri, pentru noi mijloceşti; 

Bucură-te, mângâierea celor trişti şi necăjiţi; 

Bucură-te, scutul celor deznădăjduiţi; 

Bucură-te, prea sfinţite, iubitul lui Dumnezeu; 

Bucură-te, cuvioase, dulce părintele meu; 

Bucură-te, Sfinte ierarhe Alexandre! 


Condacul 9 

Nu ne pricepem de unde să începem a-ţi aduce laudă ţie, părinte şi ce cântare îţi 
vom cânta? Sau cu ce cunună te vom încununa? Că, aducându-ne aminte de sme- 
renia şi de faptele tale cele minunate, ne spăimântăm! Și, cu nedumerire prea mă- 
rindu-te, cântăm lui Dumnezeu: Aliluia! 


Icosul 9 

Văzând Stăpânul a tot neamul omenesc pierzându-se cu erezia nebuniei lui Arie, 
te-a trimis pe tine mustrător al învățăturilor lui eretice, iar tu, părinte, ca pe un urât 
l-ai lepădat, stingându-l cu totul de pe fața pământului; de aceea pentru unele ca 
acestea, grăim ţie: 

Bucură-te, Alexandre, luptătorule îndrăzneţ; 

Bucură-te, pierzătorul lui Arie cel semeţ; 

Bucură-te, că ai stins clevetirea filosofului; 

Bucură-te, că ai învins, cu totul pe eretici; 

Bucură-te, îngrădirea gurilor care hulesc; 

Bucură-te, ruşinarea tuturor care clevetesc; 

Bucură-te, adevărat slăvitor al PreaSfintei Treimi; 
Bucură-te, îndreptător al credinţei celei sfinte; 

Bucură-te, apărarea dogmelor apostoleşti; 

Bucură-te, gonitorul închinării păgânești,; 

Bucură-te, bucuria poporului creștinesc; 

Bucură-te, că toţi cei din obştea creştinilor, se fălesc cu tine; 
Bucură-te, Sfinte ierarhe Alexandre! 


Condacul 10 

Auzit-am pe înșiși ereticii grăind și pe filosofi spunând tuturor minunile tale pe 
care le-ai făcut cu dânșii, părinte şi în unire intrând, am prea mărit puterea cea dată 
ție de la Dumnezeu, că tu ca un bun păstor, degrab alergi către cei ce te roagă pe ti- 
ne şi pentru toți te rogi lui Dumnezeu Stăpânului, cântându-l: Aliluia! 


Icosul 10 

Izbăveşte-ne, părinte cu rugăciunile tale, ca şi pe turma ta de erezia lui Arie; auzi- 
ne, prea cuvioase, precum ascultând pe împăratul, ai ruşinat pe filosoful cel min- 
cinos; dă-ne mână de ajutor, Sfinte Alexandre, precum ai dat şi părinților la Sobor 
împotriva lui Arie, nouă celor ce grăim: 

Bucură-te, ierarhe, bunul nostru sprijinitor; 

Bucură-te, cel ce nouă ești mare învățător; 

Bucură-te, prea sfințite, vasul cel ales şi sfânt; 

Bucură-te, că îţi cântă laude toţi credincioşii; 

Bucură-te, sprijinirea conducătorilor creștini; 

Bucură-te, mângâierea celor plini de necazuri; 

Bucură-te, rugătorul cel cald, către Dumnezeu; 

Bucură-te, mângâierea prea întristatului nostru suflet; 

Bucură-te, cuvioase părinte, mielul cel blând; 

Bucură-te, luminarea relelor mele gânduri; 

Bucură-te, bunul nostru apărător fierbinte; 

Bucură-te, cel ce ajuţi tuturor creştinilor; 

Bucură-te, Sfinte ierarhe Alexandre! 


Condacul 11 

Tu eşti păstorul cel bun, Alexandre, ierarhe care turma ta ai povăţuit-o către păşu- 
nea duhovnicească şi din izvorul Raiului ai adăpat-o pe dânsa, învăţând-o să cânte 
lui Dumnezeu: Aliluia! 


Icosul 11 

Pom al Raiului fiind fericite, cu stâlpări de rugăciune neîncetată către Dumnezeu, 
învredniceşte-ne şi pe noi a ne adăposti sub umbra aceluia, ca să grăim ţie aşa: 
Bucură-te, cel ce ţi-ai pus sufletul tău pentru noi; 

Bucură-te, cuvioase, cel ce ne umbreşti de rău; 

Bucură-te, cel ce turma ta o păzești şi o adăpostești; 

Bucură-te, cel ce şi acum grabnic ne ajuţi pe noi; 

Bucură-te, că acum te-ai învrednicit de cele înalte; 

Bucură-te, că Stăpânul sufletul ţi-a îndulcit; 

Bucură-te, bucuria cereştilor Heruvimi; 

Bucură-te, veselia Îngerilor și Serafimilor; 

Bucură-te, cel ce priveşti veșnic prea sfințitul Rai; 

Bucură-te, că într-însul luminat te prea mărești; 

Bucură-te, grăim ţie, ierarhe al lui Hristos; 

Bucură-te, şi trimite credincioșilor folos; 

Bucură-te, Sfinte ierarhe Alexandre! 


Condacul 12 
Mintea ta cea întru tot cinstită, pe Arie cel stricat la minte, l-a rușinat şi prin înţe- 
lepciune ai surpat mulțimea zeilor păgâni; rugămu-te, surpă şi acum pe toţi vrăj- 
maşii şi împotrivitorii bunilor conducători, ca, bucurându-ne să cântăm lui Dumne- 
zeu: Aliluia! 


Icosul 12 

Cu inima ne-am spăimântat, cu sufletul ne-am cutremurat de faptele tale cele mi- 
nunate, ierarhe Alexandre; de aceea dezlegându-ne limba, pe cât ne pricepem, 
grăim către tine așa: 

Bucură-te, ierarhe Alexandre, păstorul cel minunat; 

Bucură-te, cel ce în lume lucruri prea mărite ai lucrat; 

Bucură-te, înțelepte cel cu Duh dumnezeiesc; 

Bucură-te, gură sfântă, cu cuvânt ritoricesc; 

Bucură-te, că prin tine, Arie a fost biruit; 

Bucură-te, că ai nimicit erezia cea rea; 

Bucură-te, că păgânii de tine s-au ruşinat,; 

Bucură-te, că în lume, vei fi veşnic lăudat; 

Bucură-te, căci credinţa prin tine, a înflorit; 

Bucură-te, că prin trudă, ai adus rod însutit; 

Bucură-te, că acum te-a încununat Hristos; 

Bucură-te, totdeauna îți grăim ţie neîncetat; 

Bucură-te, Sfinte ierarhe Alexandre! 

Condacul 13 (de 3 on) 

O, păstorule prea bun, cu umilință dintru adâncul inimii ne rugăm: auzi-ne pe noi 
care aducând această puţină rugăciune din învăpăierea sufletelor noastre, cădem 
către tine; fii mijlocitor către Preamilostivul Dumnezeu ca să stingă cugetele vicle- 
ne ale vrăjmașilor noştri și să ne izbăvească de toată nevoia şi necazul, care tulbură 
odihna și liniştea vieţii noastre, iar noi, lăudându-L pe Dumnezeu Îi cântăm: Ali- 
luia! 


Apoi, se zice iarăși: 


Icosul 1 

Arătatu-te-ai din tinereţe, cinstitor de Dumnezeu, căci Cuvântului Evangheliei 
urmând, ai părăsit părinții și rudele şi ai poftit viaţa cea mai bună, luând jugul 
Domnului; pentru unele ca acestea, grăim ţie: 

Bucură-te, ierarhe sfinte, omule ceresc; 

Bucură-te, fericite şi îngere pământesc; 

Bucură-te, că în lume mărirea nu te-a amăgit; 

Bucură-te, că acum în cer te-ai sălășluit; 

Bucură-te, că smerenia te-a adus la cele înalte; 

Bucură-te, că ai supus cu totul pe eretici; 

Bucură-te, cel ce ţi-ai păzit trupul de patimi; 

Bucură-te, că de tine demonii au fost biruiţi; 

Bucură-te, vița cea bună cu rod dumnezeiesc; 

Bucură-te, cel ce hrăneşti cu Cuvânt duhovnicesc; 

Bucură-te, că din obşte ai fost ales păstor; 

Bucură-te, că prin tine noi ne-am păzit de erezie; 

Bucură-te, Sfinte ierarhe Alexandre! 


şi Condacul 1 

Noi, turma ta prin vitejia ta, ierarhe, izbăvindu-ne de mărirea idolească a celor ne- 
credincioși, mulțumim ție şi cântăm cântare pentru biruință. Celui ce a doborât pe 
Arie şi cu totul a legat limba filosofului, grăim: Bucură-te, Sfinte ierarhe Alexan- 
dre! 


ŞI apoi se face Otpustul: Doamne, Iisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului ierarh Alexandru, patriarhul Con- 
stantinopolului şi ale tuturor Sfinţilor, miluieşte-ne şi ne mântuieşte pe noi. Amin! 

Sfântul Alexandru s-a născut în anul 239 în Calabria, din părinți creștini, Gheorghe 
şi Vriena. 


De tânăr a vieţuit în pustnicie, nevoindu-se în rugăciuni şi posturi şi suferind multe 
de la păgâni în acele vremuri de prigoană. 


După o vreme a mers în Grecia, împreună cu doi ucenici, Vitalie şi Nichifor, iar de 
acolo la Bizanţ, unde păstorea Sfântul Mitrofan (306-325). Acesta, neputând înde- 
plini slujirea sa din pricina bătrâneţii, l-a hirotonit pe Alexandru horepiscop în anul 
314, spre a-l ajuta în îndeplinirea sarcinilor arhiereşti. 


Când s-a adunat la Niceea întâiul Sinod Ecumenic, în anul 325, din porunca Sfân- 
tului împărat Constantin cel mare (306-337), arhiepiscopul Mitrofan, neputând să 
se ducă la acel sobor, din pricina bătrâneţii şi a slăbiciunii trupeşti, a trimis pe acest 
Alexandru, apărător al dreptei credinţe. 


EI, şezând în sobor în locul arhiepiscopului său, s-a luptat mult prin cuvânt pentru 
dreapta credinţă împotriva rău credinciosului Arie. 


După încheierea Sinodului, Alexandru întorcându-se din Niceea în Constantinopol, 
îngerul Domnului s-a arătat fericitului Mitrofan, spunându-i: „După zece zile îţi vei 
lua cununa de la Dumnezeu, iar scaunul bisericesc să-l ia, în locul tău, Alexandru, 
slujitorul tău”. 


Deci, a venit şi dreptcredinciosul împărat, marele Constantin, împreună cu alți pă- 
rinți, ca să cerceteze pe Sfântul Mitrofan, care era bolnav şi zăcea pe patul morţii. 


Când l-a întrebat pe cine îl va binecuvânta să primească scaunul arhieresc după 
mutarea sa, Sfântul Mitrofan a răspuns: „Domnul mi-a descoperit că după mine va 
lua scaunul arhieresc Alexandru, împreună-slujitorul meu, cel vrednic de adevărata 
alegere şi de harul Duhului Sfânt”. Aşa s-a și întâmplat. 


Ducându-se Sfântul Mitrofan la Domnul, a fost pus, ca al doilea ierarh al Constan- 
tinopolului, Alexandru. 


EI a păstorit bine turma cea cuvântătoare a lui Hristos şi aducea la dreapta credință 
pe eretici și pe păgâni, pentru că nu numai cu arienii avea mare luptă, dar şi cu filo- 
sofu păgâni. 

Unii dintre aceşti filosofi, îndrăznind, se apropiau de împărat şi îl certau, că a lepă- 
dat credința cea veche părintească, a lepădat legile romane şi a primit o credinţă și 
o lege nouă, care va fi, ziceau ei, nu spre întărire, ci spre risipirea împărăției. Ei ru- 
gau pe împărat să le poruncească să întrebe de credință pe Alexandru, episcopul 
lui. Deci, împăratul a poruncit să se facă întrebare înaintea poporului. 


Alexandru, arhiereul lui Dumnezeu, fiind plin de Duhul Sfânt, a încuviinţat acea- 
sta. 


Ducându-se mulți filosofi şi voind toţi să se întrebe cu episcopul creştin, Sfântul 
Alexandru i-a rugat să aleagă pe unul dintre ei mai înțelept și bun cuvântător şi să-l 
pună înaintea sa la întrebare, iar ceilalți să asculte. Şi ei au ales pe unul și l-au pus 
înaintea arhiereului, iar ei singuri s-au pregătit să asculte cu luare aminte. 


Începând Sfântul Alexandru, a zis către filosof: ,, În numele Domnului meu lisus 
Hristos, îţi poruncesc să taci!” Şi îndată i s-a legat limba filosofului şi a rămas mut, 
neputând zice nimic. Văzând aceasta, adunarea filosofilor s-a înfricoşat şi s-a ruşi- 
nat. Deci, unii dintre ei au fugit de ruşine, iar alţii au crezut în Hristos. 


Filosoful cel amuţit, văzând prin ameninţare rătăcirea sa, iar credinţa creștină ară- 
tându-i-se a fi dreaptă nu prin cuvinte meşteşugite, ci prin putere dumnezeiască, a 
căzut la picioarele arhiereului și i s-a dezlegat limba din amuţire, şi cu mare glas a 
început a slăvi pe Hristos şi s-a botezat împreună cu ceilalți prieteni ai săi. 


Atunci s-a făcut bucurie împăratului şi tuturor credincioşilor, încât Dumnezeu, care 
a dăruit atâta putere minunată plăcutului său, era slăvit de toți. 


&&& 


Trecând câțiva ani de la întâiul Sinod Ecumenic și fiind chemat la Constantinopol 
ereticul Arie, a amăgit cu vicleșug pe drepteredinciosul împărat Constantin, când |- 
a întrebat de crede așa cum Sfinţii părinți au întărit în Sinodul din Niceea. 


Iar el, având în sân o hârtie unde era scrisă credința eretică, își lovea cu dreapta 
pieptul, zicând: „Aşa cred”, ca şi cum se învoia cu credinţa cea întărită în Niceea, 
dar în gând zicea: „Așa cred, precum am scris cu mâna mea, şi cum am în sânul 

Jurându-se înaintea împăratului că aşa crede, şi împăratul neștiind vicleșugul ace- 
luia, a crezut cuvintele lui cele meşteșugite. De aceea, l-a trimis la Preasfinţitul 
Alexandru, poruncindu-i să primească pe Arie întru împărtăşirea bisericească. 


Ziua de Duminică a fost rânduită ca să intre Arie în biserică spre împărtăşire. Sfân- 
tul Alexandru însă se îndoia a-l primi, ca pe un începător de eresuri. 


Fiind sâmbăta spre Duminică, în acea noapte arhiereul lui Dumnezeu, Alexandru, a 
stăruit la rugăciune înaintea Sfântului altar şi cu lacrimi se ruga lui Dumnezeu ca 
îndată să-i ia sufletul din trup, ca să nu vadă ziua aceea, în care Arie avea să se 
apropie şi să ia împărtăşirea cu Sfintele Taine. Dar Dumnezeu, milostivindu-se 
spre Biserica Sa, a hotărât să piardă pe Arie de pe pământul celor vii. 


Sfântul rugându-se astfel lui Dumnezeu, după ce s-a făcut ziuă, s-a apropiat ceasul 
sfintei slujbe. EI a văzut pe Arie că venea, cu multă mândrie, de la palatul împără- 
tesc la biserică, înconjurat de boierii care erau de eresul lui și de o mulțime de 
oameni înarmați. Apropiindu-se de locul ce se numea „Forul lui Constantin”, a 
căzut frică asupra lui din mustrarea conştiinţei și, de frică, i-a venit nevoia cea tru- 
pească. 


Deci, a aflat o latrină publică în care intrând el, a fost lovit cu o durere cumplită la 
cele dinăuntru şi a crăpat în două ca şi luda, ieşind din el măruntaiele. Astfel a pie- 
rit cu ticăloşie, lepădându-şi sufletul cu amar. 


Atunci îndată s-a înştiinţat toată cetatea de cumplita moarte neașteptată a ereticului 
Arie. Deci, ereticii s-au ruşinat, iar drepteredincioşii s-au bucurat, că Hristos, ade- 
văratul Dumnezeu, este răzbunător asupra hulitorilor. 


Preasfinţitul arhiepiscop Alexandru, auzind de aceasta, a dat mulțumire lui Dumne- 
zeu, cel ce S-a milostivit spre Biserica Sa. 


Apoi, bine cârmuind Biserica lui Hristos ani îndestulaţi, a ajuns la adânci bătrâneţi. 
iar când a fost aproape de sfârșit, credincioşii au înconjurat patul păstorului lor şi-l 
întrebau: „Părinte, cui ne laşi pe noi, fiii tăi? Pe cine vei pune în locul tău, care, 
mergând pe urmele tale, ar putea să îndrepte bine Biserica?”. 


lar el, arătând spre cei doi clerici care stăteau aproape, spre preotul Pavel şi spre 
diaconul Macedonie, a zis: „De voiţi să aveţi păstor învățător şi strălucit prin fapte 
bune, alegeţi-l pe Pavel. Iar de voiţi să-l aveţi numai frumos la faţă şi cu podoaba 
din afară cinstit, atunci alegeţi-vă pe Macedonie!” 

Acestea zicând, marele arhiereu Alexandru şi-a dat sufletul în mâinile lui Hristos, 
în anul 337, având de la naşterea sa 98 de ani. 


(Viaţa şi Acatistul Sfântului mare ierarh Alexandru, arhiepiscopul Constantino- 
polului) 

„Îndreptător credinţei și chip 
blândeţilor, învăţător înfrânării 
te-a arătat pe tine, turmei tale, 
adevărul lucrurilor. Pentru aceas- 
ta ai câștigat cu smerenia cele 
înalte, cu sărăcia cele bogate. 
Părinte lerarhe Alexandru, roagă 
pe Hristos Dumnezeu să mân- 
tuiască sufletele noastre.” 


Troparul Sfântului lerarh Alexandru 

